text: 500 drenge giver den gas i Helle
  03 januar 2015 kl. 15.18
  I dag og i morgen er 500 drenge i alderen 6 -12 år samlet til et døgn med drøn på.
  
  Drenge der godt kan lide at bruge nogle kræfter og som ikke er bange for at få en smule mudder på tøjet, 
  er alle samlet til drengetræf i Helle Hallen ved Varde.
  Det er DGI Sydvest, der står bag træffet hvor drengene ud over gymnastik i hallen også fik mulighed for at prøve kræfter med traktor træk, spring over halmballe og skub et dæk.
  Allan Hansen der er formand for drengeudvalget DGI Sydvest, fortæller til TV SYD, at formålet er at få drengene til at komme mere i de lokale gymnastikforeninger. Her i weekenden skal de bare have lov til at give den fuld gas og bruge noget energi, så de er godt trætte til aften, siger Allan Hansen.
  Se interviewklip med Dennis Mikkelsen fra Ølgod
  Varighed 0:45
  